CELEX: 32014R0550
Language: da
Date: 2014-05-20 00:00:00
Title: Kommissionens gennemførelsesforordning (EU) nr. 550/2014 af 20. maj 2014 om tarifering af varer i den kombinerede nomenklatur

23.5.2014   
            
            
               DA
            
            
               Den Europæiske Unions Tidende
            
            
               L 155/15
            
         KOMMISSIONENS GENNEMFØRELSESFORORDNING (EU) Nr. 550/2014
   af 20. maj 2014
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur i den i kolonne 2 i tabellen nævnte KN-kode.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. maj 2014.
      
         
            På Kommissionens vegne
         
         
            For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et apparat (en »flammedetektor«) bestående af passive infrarøde og ultraviolette sensorer, et optisk filter, en evalueringsenhed, tre udgangsrelæer (brandalarms-, fejl- og hjælperelæ) og en status-LED med tre farver (som angiver normal drift, brand og fejltilstand) i et cylinderformet kabinet med en diameter på ca. 12 cm og en længde på ca. 25 cm. Den har et driftsområde fra 18 til 30 V DC.
                  Apparatet er en del af en brandalarmsystem. Sensorerne registrerer samtidig de infrarøde og ultraviolette stråler, som en brand udsender. Hvis strålingsniveauet er over en bestemt tærskel, sender apparatet et elektrisk signal via brandalarmsrelæet til en brandalarm. Brandalarmen er ikke inkluderet ved frembydelsen.
               
               
                  8536 50 19
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 8536, 8536 50 og 8536 50 19.
                  Tarifering som elektriske signalapparater, akustiske eller visuelle, under pos. 8531 er udelukket, da apparatet ikke har nogen selvstændig alarmkapacitet (se også forklarende bemærkninger til HS til pos. 8531, gruppe (H), tredje stykke).
                  Tarifering under pos. 8537 som et apparat sammensat af to eller flere af de under pos. 8535 eller 8536 nævnte apparater er ligeledes udelukket, da apparatet kun er sammensat af apparater af samme type under pos. 8536 (tre relæer) (se også forklarende bemærkninger til HS pos. 8537, undtagelse b)).
                  Apparatet registrerer udelukkende et strålingsniveau ved brand over en bestemt tærskel uden at angive den nøjagtige mængde stråling. Registrering af ændringer i stråling er ikke det samme som måling eller kontrol af varmemængder. Tarifering under pos. 9027 som instrumenter og apparater til kalorimetriske målinger er derfor udelukket.
                  Apparatet fungerer som en automatisk afbryder og tariferes derfor under KN-kode 8536 50 19 som en afbryder til driftsspænding på 60 volt og derunder.